Diari Oficial de la Generalitat Valenciana


Sumari del DOGV 568, del 15-04-1987 (1987/808577)

ORDRE de 16 de març de 1987, de la Conselleria d'Economia i Hisenda, per la qual s'acorda l'afectació de diverses finques situades a Aldaia (València), carrer Calvo Sotelo, núm. 20.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   568

Data del DOGV
:   15-04-1987

Secció del DOGV
:   ALTRES DISPOSICIONS

Número del document
:   1987/808577


Data del document
:   16-03-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 16 de març de 1987, de la Conselleria d'Economia i Hisenda, per la qual s'acorda l'afectació de diverses finques situades a Aldaia (València), carrer Calvo Sotelo, núm. 20.  
L'Hble. Sr. Conseller de Treball i Seguretat Social ha sol·licitat que s'hi afecten diverses finques situades a Aldaia (València) c/ Calvo Sotelo, núm. 20, d'acord amb el que disposen els arts. 61 i 62 de la Llei 3/1986, de 24 d'octubre, de Patrimoni de la Generalitat Valenciana.   
Les esmentades finques seran destinades al desenvolupament de les competències pròpies de la Conselleria de Treball i Seguretat Social.   
En atenció d'aquests motius i d'acord amb les facultats que em són atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana,   
ORDENE:   
Article 1r  
S'afecten a la Conselleria de Treball i Seguretat Social les finques següents:   
- Planta baixa la superfície i límits de la qual són els mateixos que té la cosa on està integrada i distribuïda en entrada, saleta d'estar, cinc dormitoris, menjador, cuino, despatx, cambra de bany i altres dependències i pati descobert per a acabar amb reixa de ferro que disposa de porta practicable.   
Forma part d'una cosa l'àrea superficial de la qual és de tres-cents metres quadrats, composta de planta baixa, alts que disposen d'escala independent oberta a la part de l'esquerra mirant a la façana i de pati descobert, situada a Aldaia, carrer de Calvo Sotelo, número vint de policia, de l'illa vint-i-quatre.   
Confronta: dreta eixint, la d'Elena Guasp Patiño; esquerra, de Patrocini Recatalá Porta; i fons, amb l'hortet que tot seguit es descriu del qual està separat per una reixa de ferro amb porta practicable.   
- Quatre mil cinc-cents pams quadrats que equivalen a dos àrees i trenta centiàrees és a dir dos-cents trenta metres quadrats, horta amb arbres fruitals i jardí, situada a Aldaia, als afores del poble, partida dels rajolars. Confronta: Ponent, finca de María de las Nieves Yebes Ruiz, abans de la mateixa herència; Nord la casa abans descrita i la de Patrocinio Recatalá; Migdia, hort que després es resenya; Llevant, hort del Sr. Julio Vento Galindo, amb línea de separació formada per una reixa de ferro sobre sòcol de taulell.   
- Un hort d'extensió cinc-cents setanta-tres metres quadrats, situat a Aldaia, carrer de la Indústria, número uno.   
Confronta: front o Sud el susdit carrer; dreta entrant o Est, amb edifici i hort del Sr. Julio Vento Galindo, amb línia de separació formada per una reixa nova de ferro sobre sòcol de taulell: esquerra, finca de Joaquín Navarro, Julio Vento i Alberto Boils; i fons o Nord amb la finca anteriorment descrita.   
Article 2n  
Aquestes finques seran destinades al desenvolupament de les competències pròpies de la Conselleria de Treball i Seguretat Social.   
Article 3r  
Les esmentades finques queden integrades en el domini públic de la Generalitat Valenciana i correspon a la Conselleria de Treball i Seguretat Social d'exercir-hi les competències demanials, incloent-hi l'administració i conservació.   
Article 4t  
Que la Conselleria de Treball i Seguretat Social designe un representant perquè concórrega amb el representant nomenat pel Tresorer General, a l'acte d'afectació que tindrà lloc el dia 24 d'abril de 1987, en la Conselleria d'Economia i Hisenda.   
València, 16 de març de 1987.   
El Conseller d'Economia i Hisenda  
ANTONI BIRLANGA I CASANOVA